شان (گلوکار)

شانتاتو مکھرجی (Shantanu Mukherjee) جو عام طور پر شان کے نام سے جانا جاتا ہے ایک بھارتی پس پردہ گلوکار ہے جو ہندی، بنگالی، مراٹھی، اردو، تیلگو اور کنڑا فلموں میں زیادہ فعال ہے، جبکہ وہ ٹیلی ویژن پر میزبانی بھی کرتا ہے۔ انہوں نے سارے گاما پا لل چیمپس، سٹار وائس آف انڈیا، سٹار وائس آف انڈیا 2 وغیرہ کی میزبانی کی ہے۔ میوزک کا مہا مقابلہ میں ان کی ٹیم دوسرے درجہ پر رہی تھی اور فائنل میں شنکر مہادیون کی ٹیم سے ہار گئی تھی۔ وہ سارے گا ما پا لل چیمپس کے 2014ء-2015ء اور دی وائس آف انڈیا کڈس 2016ء کے سیزن بطور جج تھے۔

ابتدائی زندگی 

شان کی ولادت 30 ستمبر 1972ء کو کھنڈوا، مدھیہ پردیش میں ایک بنگالی خاندان میں ہوئی۔ ان کے دادا جاہر مکھرجی نغمہ نگار تھے۔ ان کے والد مانس مکھرجی موسیقی ڈائریکٹر اور بہن سگریکا گلوکارہ ہیں۔

پس منظر گلوکاری 
شان نے متعدد بالی ووڈ فلموں میں اپنی آواز دی ہے اور کئی مشہور نغمے گائے ہیں۔ وہ بالی وڈ کے کلیدی گلوکاروں میں سے ایک ہیں۔
انہوں نے اپنے میوزک البم تنہا دل، اکثر اور تشنگی کے لئے خود ہی شاعری کی، موسیقی دی اور کمپوز کیا۔ انہوں نے کئی ٹی وی سلسلوں کے لئے بھی نغمگی کی۔

انہوں نے پیار میں کبھی کبھی، بس اتنا سا خواب ہے، جھنکار بیٹس، لکشیہ، کانٹے، دل چاہتا ہے، کل ہو نہ ہو، ہم تم، دھوم، دس، سلام نمستے، فائٹ، تھری ایڈیٹس، تارے زمین پر، پریم رتن دھن پایو، پی کے، ڈان، فنا اور کبھی الوداع نا کہنا جیسی متعدد سپر ہٹ فلموں میں اپنی آواز کا جادو دکھایا۔

لوک گیتوں کے تجربے 
شان نے کئی لوک گیتوں کے تجربے کیے ہیں۔ 2018ء میں یوم والد کے موقع پر ایک لوک گیت اپنے 13 سالہ بیٹے شبھ کے ساتھ گایا جس کے بول ہوکس بوکس تھے۔ یہ ایک کشمیری زبان کے لوک گیت پر تیار کیا گیا تھا۔

حوالہ جات 

1972ء کی پیدائشیں
اکیسویں صدی کے بھارتی گلوکار
اکیسویں صدی کے مرد گلوکار
بالی وڈ پس پردہ گلوکار
بقید حیات شخصیات
بنگالی شخصیات
بنگالی گلوکار
بنگالی ہندو
بھارتی مرد فلمی گلوکار
بھارتی مرد گلوکار
کنڑا پس پردہ کے گلوکار
کونکنی زبان کے گلوکار
ہندوستانی کلاسیکی مرد گلوکار
ہندی زبان کے گلوکار
کھنڈوا کی شخصیات
آسامی زبان کے گلوکار
مدھیہ پردیش کی شخصیات
بھارتی پاپ گلوکار
بھارتی گلوکار-نغمہ نگار
بھارتی گلوکار
ممبئی کے گلوکار
فلم فیئر فاتحین